**Коми Республикаса**

**архитектура, стрöитчöм да коммунальнöй овмöс**

**МИНИСТЕРСТВОЛÖН**

**ТШÖКТÖД**

**Федеральнöй сьöмкудйысь сьöмöн могмöдан**

**капитальнöя стрöитан объектъяслöн урчитöм смета**

 **донлысь збыльлун прöверитöм йылысь**

«Федеральнöй сьöмкудйысь сьöмöн могмöдан капитальнöя стрöитан объектъяслöн урчитöм смета донлысь збыльлун прöверитöмын öткымын юалöм йылысь» Россия Федерацияса Правительстволысь 2010.10.18 лунся 845 №-а Шуöм збыльмöдöм могысь

тшöкта:

1. Урчитны организацияöс, кодöс уполномочитöма прöверитны федеральнöй сьöмкудйысь сьöмöн могмöдан капитальнöя стрöитан, стрöитан, выльмöдан да (либö) техническöя выльысь могмöдан (татшöм выльысь могмöдöмыс кö йитчöма стрöитчöмкöд либö выльмöдöмкöд) объектъяслöн урчитöм смета донлысь збыльлун капитальнöя стрöитан объектъяс серти, кодъяслысь проектнöй документациясö да (либö) сылысь канму экспертизасö вöчны абу быть, 2012 вося тöвшöр тöлысь 1 лунöдз – «Стрöитчöмын юöр да индексация Коми республиканскöй шöрин» Коми Республикаса канму öтувъя предприятие (водзö – «СЮИКРШ» КР КÖП).

2. «СЮИКРШ» КР КÖП-лы сметаа донлысь збыльлун прöверитiгöн подуласьны «Федеральнöй сьöмкудйысь сьöмöн могмöдан капитальнöя стрöитан объектъяслöн урчитöм смета донлысь збыльлун прöверитöм нуöданног йылысь» Россия Федерацияса Правительстволöн 2009 во ода-кора тöлысь 18 лунся 427 №-а Шуöмö.

3. «СЮИКРШ» КР КÖП-лы збыльлун прöверкалöн бöртасъяс серти сетны шыöдчысьлы збыльлун йылысь кывкöртöд. Кывкöртöд формасö да сiйöс оформитанногсö урчитöма Россия Федерацияса дiнму сöвмöдан министерстволöн 2009 во моз тöлысь 20 лунся 354 №-а тшöктöдöн.

4. «СЮИКРШ» КР КÖП збыльлун йылысь сетöм кывкöртöдъяслысь реестр нуöдiгöн подуласьны Россия Федерацияса дiнму сöвмöдан министерстволöн 2009 во моз тöлысь 20 лунся 352 №-а тшöктöдöн.

5. Тайö тшöктöдсö олöмö пöртöм бöрся видзöдны Коми Республикаса архитектура, стрöитчöм да коммунальнöй овмöс кузя министрöс медводдза вежысь И.Г.Филипповлы.

Министр Н.Н.Смышляев

Сыктывкар

2011 вося косму тöлысь 20 лун

116-ОД №

Вуджöдіс Коснырева Е.Г., 1 763 пас